MediaWiki:Captchahelp-text/gsw

Internetaagebot, wu uf sin fir Byytreg vu jedem, wie z. B. des Wiki, wäre vyylmol vu Spammer missbruucht, wu ihri Links automatisch uf vyylene Netzsyte platziere. Die Spam-Links cha mer wider useneh, si stere aber zimli un nämme Arbetszyt in Aaspruch.

In e Teil Fäll, v. a. wänn neiji Link in e Syte dryygfiegt wäre, cha s syy, ass des Wiki derno ne Bild mit eme farbige un verzerrte Täxt aazeigt un dezue ufforderet, di aazeigte Werte yyzgee. Wel sonigi Ufgabe nit automatische chenne usgfiert wäre, cha mer eso di meischte Spammer, wu mit automatische Wärchzyyg schaffe, ufhalte, aber normali Benutzer chenne ihri Byytreg einewäg yygee.

Leider cha des derzue fiere, ass Lyt Probläm iberchemme, wu ne yygschränkti Sähfähigkeit oder e Browser bruche, wu täxt- oder sprochbasiert isch. Im Momänt hän mir kei Audioalternative z Verfiegig. Bitte nimm Kontakt uf zum Syteadministrator fir Unterstitzig wänn des Di uuerwartet abhaltet vu berächtigte Byyträg.

Ins Bearbeitigsfänschter chunnt mer derno eifach wider mit em „Zruck“-Chnopf.